അട്ടപ്പാടിയുടെ ജീവിതം പറയുന്ന ചിത്രം സിഗ്നേച്ചര് ചിത്രീകരണം ആരംഭിച്ചു അഗളി: മനോജ് പാലോടന് സംവിധാനം ചെയ്യുന്ന സിഗ്നേച്ചര് എന്ന ചിത്രത്തിന്റെ ചിത്രീകരണം അട്ടപ്പാടിയിലും പരിസരപ്രദേശങ്ങളിലുമായി ആരംഭിച്ചു. സാന്ജോസ് ക്രിയേഷന്സിന്റെ ബാനറില് ലിബിന് പോള് അക്കര, അരുണ് വര്ഗീസ് തട്ടില്, ജെസി ജോര്ജ്ജ് എന്നിവര് ചേര്ന്നാണ് ചിത്രം നിര്മ്മിക്കുന്നത്. തിരക്കഥയും സംഭാഷണവും നിര്വഹിച്ചിരിക്കുന്നത് സിഎംഐ വൈദികനായ ഫാ. ബാബു തട്ടിലാണ്. പാക്കുളം സെന്റ് ജോസഫ് ഹാളില് നടന്ന പൂജാ കര്മ്മത്തില് ഫാ.ബാബു തട്ടില്, ഫാ.സജു, ആസോ എക്സിക്യൂട്ടീവ് ഡയറക്ടര് ഫാ. ഡേവിസ് തട്ടില്, ഫാ.ഷിന്റോ തുടങ്ങിയവര് പങ്കെടുത്തു. അട്ടപ്പാടിയിലെ ആദിവാസികള് അനുഭവിക്കുന്ന ചൂഷണങ്ങളും അതിനെതിരെയുള്ള പോരാട്ടവുമാണ് ചിത്രത്തിന്റെ ഇതിവൃത്തം. ഈ ത്രില്ലര് ചിത്രത്തിലെ നായകന് ഷിബു, ബന്നാര്ഘട്ട എന്നീ സിനിമകളില് മുഖ്യകഥാപാത്രത്തെ അവതരിപ്പിച്ച കാര്ത്തിക് രാമകൃഷ്ണനും നായിക ആല്ഫി പഞ്ഞിക്കാരനുമാണ്. അട്ടപ്പാടിയിലെ ജീപ്പ് ഡ്രൈവറായ മരുത് മുത്തു എന്ന കഥാപാത്രത്തെയാണ് കാര്ത്തിക് രാമകൃഷ്ണന് അവതരിപ്പിക്കുന്നത്. ടിനി ടോം, ബാലചന്ദ്രന് ചുള്ളിക്കാട്, ചെന്പില് അശോകന്, ഷാജു ശ്രീധര്, അഖില, നിഖില് തുടങ്ങിയ മലയാളത്തിലെ പ്രമുഖ താരങ്ങള്ക്കൊപ്പം അട്ടപ്പാടിയിലെ കട്ടേക്കാട് ഉൗരിലെ മൂപ്പനായ തങ്കരാജ് മാഷും മറ്റു ഗോത്ര നിവാസികളും ഈ ചിത്രത്തില് അഭിനയിക്കുന്നു. അയ്യപ്പനും കോശിയും എന്ന സിനിമയിലൂടെ ശ്രദ്ധേയയായ നഞ്ചിയമ്മയും ഒരു പ്രധാന വേഷം ചെയ്യുന്നുണ്ട്. എസ.് ലോവല് ചായാഗ്രഹണം നിര്വഹിക്കുന്നു. പ്രകൃതിയെ ഉള്കൊണ്ട് ജീവിക്കുന്ന മനുഷ്യരുടെ കഥ പറയുന്ന സിനിമ ആയതിനാലാണ് സിഗ്നേച്ചര് എന്ന പേര് സിനിമയ്ക്കായി തെരഞ്ഞെടുത്തതെന്ന് സംവിധായകന് മനോജ് പാലോടന് പറഞ്ഞു. കാട് വിട്ടിറങ്ങി അട്ടപ്പാടിയെ വിറപ്പിച്ചുകൊണ്ടിരിക്കുന്ന ഒരു ഒറ്റയാന് ഈ സിനിമയിലെ മുഖ്യ ആകര്ഷണങ്ങളിലൊന്നാണ്. പ്രോജക്ട് ഡിസൈനര് നോബിള് ജേക്കബ്, ക്രിയേറ്റീവ് ഡയറക്ടര് നിസാര് മുഹമ്മദ്, എഡിറ്റിങ് സിയാന് ശ്രീകാന്ത്, പ്രദീപ് രംഗന്,അജയ് അന്പലത്തറ, സുജിത്ത് മട്ടന്നൂര്, അജി മസ്കറ്റ്, പ്രവീണ് ഉണ്ണി, വിനു വി. ദേവന്, ശ്യാം അന്പാടി, ആന്റണി സ്റ്റീഫന് എന്നിവര് അണിയറ പ്രവര്ത്തകരാണ്.